money
భారత్‌ రియాల్టీకి 7.6 బిలియన్‌ డాలర్ల విదేశీ పెట్టుబడులు
ముంబయి,జూలై 22: భారత్‌ రియాల్టీరంగంలో విదేశీ పెట్టుబడులు రెండురెట్లు పెరిగాయి. 2014-16 సంవత్సరాల్లో 7.6 బిలియన్‌ డాలర్లుగా ఉన్నట్లు తేలింది. అంతకుముందున్న మూడేళ్లతో పోలిస్తే భారీగా పెరిగాయని రియాల్టీ అధ్యయనసంస్థ నైట్‌ఫ్రాంక్‌ వెల్లడించింది. భారత్‌ రియాల్టీరంగానికి విదేశీ పెట్టుబడులు 2011-13లో 3.2 బిలియన్‌ డాలర్లు ఉంటే 2014-16లో ఈ పెట్టుబడులు 7.67 బిలి యన్‌ డాలర్లకు పెరిగాయి. సుమారు 137శాతం పెరిగినట్లు కన్సల్టెన్సీ సంస్థ అంచనావేసింది. నైట్‌ ఫ్రాంక్‌పరంగా దేశీయ కంపెనీలు ఈ పెట్టుబడులను సమీకరించాయని, 1.3 బిలియన్‌డాలర్ల నుంచి 2.4బిలియన్‌డాలర్ల వరకూ నిధులు సేకరించగలిగా యని అంచనావేసింది. దేశీయ ఇన్వెస్టర్లు రియాల్టీ రంగంలో 2008వరకూ గుత్తాధిపత్యం చెలాయిస్తే ఇపుడు విదేశీ ఇన్వెస్టర్లు, సంస్థలు 2014నుంచి ప్రవే శించి అజమాయిషీ పెరిగిందని నైట్‌ఫ్రాంక్‌ వెల్లడిం చింది. అమెరికానుంచే 40శాతం విదేశీపెట్టుబడులు వస్తుంటే ఆ తర్వాత కెనడా నుంచి 18శాతం, సింగ పూర్‌ నుంచి 17శాతం పెట్టుబడులు అందుతున్నా యి.
దేశీయనగరాల్లో ముంబై ఎక్వుకగా విదేశీపెట్టు బడులను సాధించింది. కనీసం 39శాతం పెట్టుబడులు ముంబయినగరంలోనే ఉన్నాయి. మిగిలిన మొత్తం ఇతర భారతీయ నగరాల్లో పెట్టుబడులు పెట్టారు. 32శాతం ఇతర నగరాలకు వెళుతోంది. బెంగళూరు 11శాతం విదేశీ పెట్టుబడులు సమకూరుతున్నాయి. చెన్నైకి 10శాతం, ఢిల్లీకి నాలుగు శాతం పెట్టుబడులు అందుతున్నట్లు నైట్‌ఫ్రాంక్‌ అంచనా వేసింది. స్థిరమైన ప్రభుత్వం, సంస్కరణల అమలు, జిఎస్టీ అమలు వంటివి విదేశీ ఇన్వెస్టర్లను భారత్‌వైపు ఆకర్షితులను చేస్తున్నాయని నైట్‌ఫ్రాంక్‌ నేషనల్‌ డైరెక్టర్‌ శమంతక్‌ దాస్‌ వెల్లడించారు. విదేశీపెట్టుబడులపరంగా ఎక్కువ రియాల్టీరంగానికే వస్తున్నట్లు ఆయన వెల్లడించారు. కొత్త రియాల్టీ రంగచట్టం రెరా అమలు, అందుబాటులో అందరికీ పక్కగృహాలు, రియల్‌ఎస్టేట్‌ ఇన్వెస్ట్‌మెంట్‌ ట్రస్టులు వంటివ రావడంతో దేశీయ ఇన్వెస్టర్లు సైతం రియాల్టీరంగంవైపు ఎక్కువ ఆసక్తిచూపిస్తున్నట్లు నైట్‌ఫ్రాంక్‌ తన అధ్యయన నివేదికలో వెల్లడించింది.